เงินบาทปิด 30.99/31.01 บาท
ธนาคารซีไอเอ็มบี ไทย รายงาน เงินบาทปิด 30.99/31.01 แกว่งแคบ นักลงทุน ชะลอทำธุรกรรมก่อนหยุดยาว
5 เม.ย. 2555

ธนาคารซีไอเอ็มบี ไทย รายงาน เงินบาทปิด 30.99/31.01 แกว่งแคบ นักลงทุน ชะลอทำธุรกรรมก่อนหยุดยาว
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดที่ระดับ 30.99/31.01 บาท/ดอลลาร์ จากช่วงเช้าที่เปิดตลาดเช้านี้อยู่ที่ระดับ 31.01/03 บาท/ดอลลาร์ ระหว่างวันเคลื่อนไหวในกรอบแคบมาก ทดสอบระดับสูงสุดที่ระดับ 31.04 บาท/ดอลลาร์ และ ทดสอบระดับต่ำสุดที่ระดับ 30.97 บาท/ดอลลาร์ 
"ระหว่างวันเงินบาทแกว่งแคบมาก คาดว่าเนื่องจากจะหยุดยาวทำให้นักลงทุนชะลอการทำธุรกรรม" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.98/52.04 เยน/ดอลลาร์ จากช่วงเช้าที่อยู่ที่ระดับ 82.26/29 เยน/ดอลลาร์ ส่วนเงินยูโรอยู่ที่ระดับ 1.3061/3063 ดอลลาร์/ยูโร จากช่วงเช้าที่อยู่ที่ระดับ 1.3147/3149 ดอลลาร์/ยูโร 
นักบริหารเงิน คาดว่า สัปดาห์หน้าค่าเงินในสกุลภูมิภาคน่าจะยังร่วงต่อ จากความกังวลเรื่องเดิมคือธนาคารกลางสหรัฐฯไม่น่าจะมีมาตรการกระตุ้นเศรษฐกิจ และปัญหาเศรษฐกิจของยูโรโซน 
ดังนั้นประเมินกรอบการเคลื่อนไหวของเงินบาทไว้ที่ระดับ 30.95-31.15 บาท/ดอลลาร์